18.6.2011 Jurnalul Oficial al Uniunii Europene L 160/37 DECIZIA CONSILIULUI din 7 martie 2011 privind încheierea unui Protocol între Comunitatea Europeană, Confederația Elvețiană şși Principatul Liechtenstein privind aderarea Principatului Liechtenstein la Acordul dintre Comunitatea Europeană și Confederația Elveţiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveţia (2011/351/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 78 alineatul (2) litera (e), coroborat cu articolul 218 alineatul (6) litera (a), având în vedere propunerea Comisiei Europene, având în vedere aprobarea Parlamentului European, întrucât: (1) Ca urmare a autorizației acordate Comisiei la 27 februarie 2006, au fost finalizate negocierile cu Confederația Elvețiană şi Principatul Liechtenstein refe- ritoare la un Protocol privind aderarea Principatului Liechtenstein la Acordul dintre Comunitatea Europeană şi Confederația Elveţiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveţia (denumit în continuare „protocolul”). (2) În conformitate cu Decizia Consiliului din 28 februarie 2008, și sub rezerva încheierii acestuia la o dată ulte- rioară, protocolul a fost semnat, în numele Comunității Europene, la 28 februarie 2008. (3) Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şși a succedat acesteia. (4y Protocolul ar trebui aprobat. (5)  În conformitate cu articolul 3 din Protocolul privind poziția Regatului Unit şi a Irlandei cu privire la spațiul de libertate, securitate și justiție, anexat la Tratatul privind Uniunea Europeană şi la Tratatul privind funcţionarea Uniunii Europene, aceste state membre participă la adoptarea și aplicarea prezentei decizii. (6) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcţionarea Uniunii Europene, Danemarca nu participă la adoptarea prezentei decizii, nu are obligații în temeiul acesteia şi nu face obiectul aplicării sale, ADOPTĂ PREZENTA DECIZIE: Articolul 1 Protocolul între Comunitatea Europeană, Confederația Elveţiană şi Principatul Liechtenstein privind aderarea Principatului Liechtenstein la Acordul dintre Comunitatea Europeană și Confederația Elveţiană privind criteriile și mecanismele de deter- minare a statului responsabil de examinarea unei cereri de azil introduse într-un stat membru sau în Elveţia și declarațiile anexate la acesta se aprobă în numele Uniunii Europene. Textul protocolului, al actului final şi al declarațiilor conexe se ataşează la prezenta decizie. Articolul 2 Preşedintele Consiliului este autorizat să desemneze persoana împuternicită să depună, în numele Uniunii, instrumentul de aprobare prevăzut la articolul 8 alineatul (1) din protocol pentru a exprima consimțământul Uniunii de a-și asuma obligații și să procedeze la următoarea notificare: „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şi i-a succedat acesteia, iar de la acea dată exercită toate drepturile și își asumă toate obligațiile Comunității Europene. Prin urmare, în textul protocolului, precum și în cel al acordului, trimiterile la «Comunitatea Europeană» se înțeleg ca trimiteri la «Uniunea Europeană».” Articolul 3 Prezenta decizie intră în vigoare la data adoptării.